Тема :Машидат Гъайирбекова «Эбелалъул рак1»

 Дарсил мурад

1.М.Гъайирбековалъул г1умруялъул х1акъалъулъ баян кьей .

2.М.Гъайирбековалъул «Эбелалъул рак1»коч1олгун лъай-хъвай гьаби.

3.Анализалдалъун эбелалъул бугеб г1урхъи гьеч1еб рокьи

коч1олъ загьир гьаби.

4.Суалаздалъун лъималазда бич1ч1изаби эбелалъул х1еренаб рек1елъ т1олгоязе бак1 бук1ин.

5.Аллитерациялъулгун практикияб лъай-хъвай гъварид гьаби .

6.Кеч1 пасих1го гъалат1 бичач1ого ц1ализе бажари.

 Дарсил алатал

 Машидат Гъайирбековалъул сурат ,презентация ,журналал ,интерактивияб доска,т1агьал, ручкаби,словарал.

Дарси тайпа :г1адатияб гуреб дарс .

 **Дарсил план:**

**1.Класс дарсиде х1адури.**

**2.Араб дарс гьикъи.**

**3.Ц1ияб тема.**

**4.Учителас кеч1 ц1али.**

**5.Коч1охъ г1енекун хал гьаби ва ударениялъе к1вар кьей.**

**5.Словарияб х1алт1и.**

**7.Предложение г1уц1и**

**6.Лъималазул ц1али.**

**7.Лъималаз куч1дул рик1к1ин.**

**8.Дарсида ИКТ х1алт1изаби.**

**10.Дарс щула гьаби.**

**11.Дарсил х1асил гьаби.**

**12.Къиматал лъей.**

 **13.Рокъобе х1алт1и.**

Эпиграф. Гьал  бусурбабазул абиго буго

 Къуръан эбелалъул х1ат1икь бугилин.

 Алжан кьолеб г1амал бокьун батани

 Эбел рази гьае гьаб дунялалда

 Дарсил ин.

Муг1алим - Салам кьей.

Рорч1ами хириял

Г1умрудул т1угьдул .

Нижер г1ун бач1унеб

Г1олохъанаб г1ел .

Ассалам г1алайкум

Хириял гьалбал.

Жакъа буго нилъер г1адатияб гуреб дарс .Дарсги байбихьила нилъеца рокъобе кьураб тема рак1алде щвезабиялдаса.

**Муг1алим -1.-Нилъеца араб дарсида лъай-хъвай гьабун бук1ана лъил х1акъалъулъ?**

**Ц1алдохъан- Х1ажи Гъазимирзоевасул**

**Муг1алим -2.-Кинаб кеч1 нилъеца гьесул ц1алун бук1араб? Ц1алдохъан-(Васасде)**

**6-Гьесул  кинал куч1дулгун нилъеца лъай-хъвай гьабураб?**

**(гьес хъварал куч1дузул ц1арал рицина лъималаз)**

**(гьудуласде,лъалхъуге дир барти- 9 кл.,Пашманлъи -2 кл.,Херасул гъвет1 -3 кл .,Гъвет1 – 3 к.,Гьудуллъи -3 кл.,(Салманги Салих1атги ),Бихьинчи Х1амзат- 3 кл.,……..Воре чанахъан,Дун разияб къо,К1иго ч1ва,**

**Муг1алим- 3 Х1ажи Г1азимирзаевасул г1емерисел куч1дул кинаб къаг1идаялда хъван ругел?**

1.махсаро-хочалъул;

2.малъа-хъваялъул;

 **Муг1алим -3.Кив гьавурав Х1ажи Гъазимирзаев?(Хунзахъ районалъул Бакьагьеч1иб росулъ)**

**4.-Чанабилеб соналъ гьавурав? (1927)**

**5.-Гьесул х1акъалъулъ къокъаб биография лъица бицинеб?**

**(Лъималаз биография бицина)**

ХIажи Гъазимирзаев ккола нилъер улкаялъул хъвадарухъан, г1уц1арухъан, гьес г1ахьаллъи гьабула инсанасе тарбия кьеялъулъ, гьесул хасият-г1амал лъик1лъизабиялъулъ. Ц1алдолел рази гьари, гьел рух1ияб рахъалъ бечед гьари, кант1изари ва лъик1алде гьесизари. Х1ажи Гъазимирзаев вуго жиндир жанисеб рух1иябкультура ц1ик1к1арав, лъик1аб тарбия щварав, адаб-хъатиралъул къимат гьабизе лъалев, маг1арулазул хасият-г1амал, г1умру бич1ч1улев, намус, ях1, г1адат ц1унарав чи. Гьев гьединав вук1ин нилъеда бихьула гьесул асараздасанги.

Х1ажида лъалаан жинда цебе ч1араб масъала зах1матаб бук1ин — жиндир росулъа гьунар т1ок1ав поэт Ч1анк1а, мадугьалихъ росулъа Х1амзат, Расул, гьединалго Хундерил т1алъиялда г1урал Заид Х1ажиев, Фазу Г1алиева, Мух1амад Сулиманов г1адал раг1ул устарзабазда гьоркьове вач1ине хьул т1ами бигьаяб жо гуреблъи.

Х1ажил г1емерисел куч1дузулъ нилъеда бихьула ват1аналдаса ч1ух1и, жиндир г1елалъул, наслуялъул ц1ар арал ишал к1одо гьари.

Т1адег1анал идеалал рихьизарун руго х1еренго хьварал «Лъалхъуге, дир барти», «Эбел», «Г1адатлъи», «Ханжар ва гь.ц. Гьеб нилъеда бич1ч1изабулеб буго «Васасде» абураб коч1олъги .

**Муг1алим -2.-Кинаб кеч1 нилъеца гьесул ц1алун бук1араб?**

**Ц1алдохъан-(Васасде)**

**7.-Рокъобе кьун бук1ана васасде абураб кеч1 рек1ехъе рик1к1ине.**

**(Лъималаз кеч1 рик1к1ина)**

Ц1алдохъан-Х1ажи Гъазимирзаев «Васасде»

Сапаралъ т1ад вуссун росулъе щведал ,

Росдал раг1алда ч1ун г1енекке,дир вас:

Рорхулел лълъаразул зваргъийищ бугеб,

Лъик1ав чиги камун ,кверкьейищ бугеб?

Вач1унге росулъе ургъел гьеч1ого ,

Унге мун хьолбохъан пашманлъиялда.

Жакъа дос борхараб хвалил лълъаралъе

Лъуг1ел бук1унарин –г1одове къуле!

Мун,дагьаб жоги лъун ,жиржидилаго .

Росдал харабазда аск1ов лъалхъуге.

Т1ингъилъеги къулун ,хъах1ал мугжуца

Гьав ах1макъ кисаян абизе ч1оге !

Мун гьудулъун вук1а ,рак1 биччан вук1а,

Гьебин чилъиялъе чара гьеч1еб жо.

Дурго г1елалда гъорлъ г1аданлъи ц1уне ,

Ц1ик1к1аразул адаб ,воре, рехуге!

Ч1аго хвезе ч1оге,къадру ас ц1уне ,

Дудаго рихараб чидай гьабуге!

Дурго росу бокьа ,г1адатал рокьа ,

Г1ураб Ват1аналъе рит1ухъав вук1а!

**Муг1алим -8.Х1ажи Гъазимирзаевасул кеч1алда рекъон кинав чилъун вук1ине кколев г1олохъанчи.?**

**(Г1амал бац1ц1адав ,рах1му бугев ,эбел-инсул г1агараб ракь ват1аналъул адаб ц1унулев ,нилъер мац1 ц1унун ч1ух1ун хьвадизе ккколев чилъун)**

**9.- Аслияб тема коч1ол кинаб бугеб?**

**Умумузул г1амал-хасият, г1агараб ракь, маг1арул халкъ, миллияб мац1 кире кканиги к1очене бегьунгут1и (лъималазул жаваб).**

**10. Адабияталъул тайпа? –(лирика.)**

**Х1ажи Гъазимирзаевас васасде гьабулеб амру г1адин диеги бокьун буго цо дагьабго малъа-хъвай гьабун нужее гьал коч1ол раг1аби рик1к1ине Эбелалъул рахъалдасаги**

**Дир хириял лъимал !г1енекке гьанже,**

**Г1умрудул нухдаса унел рук1аго ,**

**Нужеда данд ч1вала ;**

**лъик1ал г1адамалги ,квещаб г1амалги .**

**Вореха !хириял ,бищунге квещаб .**

**Квещаб бищарасе нух бит1уларин .**

**Г1умрудул нухдаса унел рук1аго**

**Ях1 бичун рук1унге ,**

**Чилъи хварал лъилан абизе ч1оге,**

**Гьудуласе к1вар кье ,г1аданлъи ц1уне .**

**Лъил кьолбол ругилан ч1ух1ун бицизе**

**Г1амал бац1ц1ад ц1уне, ц1одорго рук1а.**

**Гьарула нужеца намус ц1унеян.**

**Гьарула эркенлъи,гьарула рекъел,**

**Улбул х1урмат гьабун к1одо гьаризе.**

**Сахлъи кьеги нужей хириял лъимал! (Т.П.)**

 **Буклет**

 **Ц1ияб тема**

**Муг1алим-Жакъа нилъеца лъай – хъвай гьабизе буго Машидат Гъайирбековалъул  г1умруялъул ва творчествоялул х1акъалъулъ ва гьелъ хъвараб  «Эбелалъул рак1» абураб коч1олгун.**

**Машидат Гъайирбекова гьаюна 29 декабралда 1927 соналъ Г1ахьвахъ районалъул К1арат1а росулъ Имам Шамилил наиб Тавуш Мух1амадил васасул яс Загъаласул Пат1иматил ва Г1алибег Х1ажил хъизамалда .Исламияб кьуч1 щулияб хъизамалъул талих1 ц1акъ къокъаб батана 1937 соналда наибзабазул чи ,динияв чи ,Г1алибег Х1ажи жанив т1амуна .Хут1ана эбелалъул гъуждузда жеги г1еч1ел г1исинал лъималги хъизаналъул ургъелги .**

**К1удияб ,х1ехьезе зах1матаб къварилъи бах1арчиго баччана рек1елъ къадру борхатай маг1арулалъ. Г1езаруна гьайбатал ,исламалъул нухдаса кьурич1ел , маг1арул г1адатги г1амалги г1одобе рехич1ел ясал .**

**Машидат Гъайирбековалъ луг1изабуна Дагъистаналъул маг1арулазул руччабазда гьоркьой т1оцебе Москваялда М.Горькил  ц1аралда бугеб  Литературияб институт.Гьелдаса нахъе гьелъул къалмикьан къват1ире ана г1емерал асарал –куч1дул ,поэмаби ,пьесаби. Авар театралъ рихьизаруна к1удияб гъираялда маг1арулаз къабул гьарурал Машидат Гъайирбековалъул пьесабазда рекъон лъурал –«баг1арав партизанасул яс»,»Талих1 бугеб къо», «Рагъул дандерижи», «Вехьасул намус» ва цогидалги спектаклял.**

**Машидат ккола республикаялъул С.Стальскиясул премиялъул лауреатги .Пачалихъалъ гьей к1одо гьаюна «Зах1маталъул баг1араб байрахъ» ва «Х1урматалъул г1аламат орденаздалъунги.Машидатил асаразда гьоркьоб к1удияб бак1 ккола коч1одалъун хъварал «Имам Шамил», «Черкессиялъул имам ,шайих Мух1амад-Амин ва гьединго цогидал къисабаз.Гьел къисабазда жаниб буго нилъер тарих.Гьениб буго нилъер халкъалъул бах1арчилъиги ,сабруги,ч1ух1иги ,бажариги,маг1уги.Имам Шамилил къеркьей пашманго ,гьевги асирлъун ,лъугьаниги ,абадиялъего нахъе хут1ана нилъер халкъалъул бах1арчияб ц1ар,борхатаб намус –ях1,церехъабазул гьунарал,жидерго муг1рузде гьезул бук1араб рокьи.**

**Намусалда ,ях1алда ч1ег1ераб т1анк1 лъунани ,**

**Лъуг1анин нижер ишан ,умумуз куцарал ниж.**

**Хвалчен бахъун рач1унел хъамалчаг1азде данде**

**Къеркьарал холарилан кици ургъаралги ниж.**

**Машидатил умумузул 1937 соналда бахъунги бук1ун нахъе щварб ,росулъ бугеб к1удияб ,к1ит1алаяб мина Машидатицаги яцалъги**

**Кьуна мажгиталъе ва мадрасаялъе.Гьениб т1оцебе как ах1ун бук1ана мунагьал чураяв Г1абдулгъапурил Мух1амадица.**

**Машидатил т1оц1ересел куч1дуз**

**«Маг1арулалъул раг1и»**

**«Рик1к1адасей яц»**

**«Г1умруялъе г1оло»**

**«Борхалъуде нухда»**

**жанибе бачунеб буго  маг1арул ч1ужуг1аданалъул къисмат, намусаб зах1мат, хьвада – ч1вади, г1амал – хасият.**

1956 соналдаса нахъе гьей йик1ана СССР хъвадарухъабазул членлъунги. **Машидат х1алт1ана «Маг1арулай», «Гьудуллъи» журналалъул редакторлъун.** Машидатица хъварал куч1дузул чит1ир халатаб буго. .Шаг1ир гурейги гьей йик1ана г1акъилай ,ц1одорай г1адан. Машидатил куч1дуз ах1ула эбелалъул адаб - х1урмат гьабизе, г1адан вокьизе, хваразул адабги ч1агоязул х1урматги ц1унизе.

**Ракьалда вижарав щивав инсанасул йиго эбел .Маг1арулал гурел г1урус мац1алдаги шивав шаг1ирас хъвана эбелалъе куч1дул**

Когда есть мама, жизнь прекрасна,

Она ведь ангел на земле.

Она как лучик солнца ясный,

 Она как звёзды в небе все.

 Друзья, вы матерей цените,

Ведь рядом будут не всегда.

 Любите их, и дорожите,

Не забывайте никогда! Дмитрий Веремчук

**Инсанасе  эбелалдаса, эбелалъе лъимадасаги хирияб жо щибго бук1унаро,нилъее г1умру кьурай, х1ажалъани бахъун рак1 кьезе х1адурай г1адан .Гьебги дие бокьун буго нужее Динара Джамаудиновалъ ах1улеб коч1одалъун бич1ч1изабизе.**

 **«Огь эбелалъул рак1» абураб коч1охъ г1енеккизе (кеч1,презентация)**

Огь эбелалъул рак1, эбелалъул рак1,

Букъараб зарг1анаб эбелалъул рак1.

Г1умруялъ нахъ тарал г1емерал веказ

Т1олго дурр гъварилъи борцине к1варав,

Т1олго дурр г1ат1илъи бихьизе к1варав

Инсан жеги вахъун раг1ич1о дида.

Лъимадул рохелалъ зодиб боржунеб,

Лъимадул ургъелалъ ракьулъ т1ерхьунеб,

Т1олабго дуниял жаниб бачараб,

Дунялалъул жаваб т1аде босараб,

Г1адамазул пикру гъорлъе бессараб

Букъараб зар г1анаб эбелалъул рак1,

Кинаб къуватг1аги дулъ бахчун бугеб!

Ургъел бикьун аск1ор раккулелщиназ,

Ц1орорал хинлъизе рач1унелщиназ

Киг1ан босаниги мукъсанлъулареб,

Киг1ан бикьаниги ссун бахъунареб,

Бакъалъ г1адин нижей канлъиги бикьун,

Нижер къисматалъул нухал гвангъулеб,

Дурр ц1а ц1унун бугеб х1икматго кинаб,

Букъараб зар г1анаб эбелалъулрак1?

Жибго гьаб инсанлъи бижизабурал

Улбуздасан цояй йик1иналъцинищ?

Эбел, г1умру ц1унун къеркьолеб мехалъ,

Букъараб зар г1анаб гьеб дурр рак1алъги

Т1олгоязул унти жаниб бачунеб!

 **Ракъи - къеч бихьизе теч1ого, г1одизе, угьдизе теч1ого , т1аг1амаб кваназе кьун, каранда мугъзада раччун г1езаруна нилъ лъимал. Амма нилъеца эбелалъул адаб хвараб жо киданиги гьабизе бегьуларо. Гьелъие к1ванаг1ан г1урхъи гьеч1ого адаб – х1урмат гьабизе ккола.. Эбелалъул х1акъалъулъ хъвана гьит1инал лъималазги, шаг1ирзабазги, г1алимзабазги, г1адатиял г1адамазги.**

**5.Словарияб х1алт1и**

**Т1ерхьунареб –неисчезающая**

**Бессизе –ткать**

**Мукъсанлъи – нехватка,недостаток**

**Къисмат – судьба**

**Предложение г1уц1и -**

**Аслияб тема ккола , маг1арул ч1ужуг1аданалъул, хасго  эбелалъул къадру, намус, зах1мат, гьелъул напсалъул бац1ц1алъи  ва т1адег1анлъи  к1одо гьаби. Гьеб нилъеда бич1ч1ула дарсил эпиграфалдасаги**

Гьал  бусурбабазул абиго буго

 Къуръан эбелалъул х1ат1икь бугилин.

 Алжан кьолеб г1амал бокьун батани

 Эбел рази гьае гьаб дунялалда

**Идея: Эбелалъул х1еренлъи, х1алимлъи, берцинлъи. Лъималазе г1оло г1умру т1амулей эбелалъул рек1ел бух1и. Эбелалъул х1алк1вей  к1одо гьаби. Эбелалъул гьит1инаб рак1алъул к1удияб къуваталъе нилъ кидаго налъулаллъун хут1и.**

**Роцен, гьижа ч1езабила (11)**

**Кин ч1езабулеб?**

**Ратила дандекквеял-цо х1ал,цо предмет  цогидалда дандекквей)**

**Эбелалъул рак1 данде кколеб буго букъараб заралда.**

**Анафора-(цого раг1абаздаса коч1ол мухъ байбихьи)**

**Т1олго, киг1ан, лъимадул.**

**Аллитерация батила(гьаркьал такрарлъи) б, г1, т1, б.**

**Лъимал, бокьилаан нужеца эбелалъул х1акъалъулъ  нужерго пикраби загьир гьаризе коч1одалъун бук1аниги раг1абаздалъун бук1аниги.**

**Нилъер рокьи нилъеца бихьизабила,прилагательноязул кумекалдалъун –(нужехъе дица кьун руго баг1араб кагътидаса гьабураб рак1 ,нужеца гьенибе хъвай эбелалъул хасиятал -берцинай,х1еренай ,х1алимай ва гь .ц.)**

**Гьел доскаялда бугеб рак1алда рек1инаре ва хал гьабе эбелалул рак1алъул Машидатица абухъего гъварилъи ,г1ат1илъи,дунялго жаниб бачараб ,къуватаб мукъсанлъулареб..) бук1ин.**

**Цо - цо лъималаз эбелалъул гьабулеб т1алаб – агъаз бихьидал х1айранлъизе бач1уна.**

**Дие бокьилаан нужецаги мисалги босун,гьедин гьабизе .**

**Руго лъимал эбел - эмен рехун таралги.**

**Херлъараб мехалъ гьезда аск1ор ч1езе заман батич1елги.**

**Амма** **эбелалъул** **рак1 кидаго** **лъималазда  цадахъ бук1уна .**

**9.Дарсида ИКТ х1алт1изаби**

**10.Притча (о свечке )**

**Цо чияс абун буго. Дунялалда жинда бихьич1еб г1акъуба г1азаб хут1ич1ила. Г1езег1ан хириял чаг1азде ракь хъвазе кканила, амма эбелалъул берал къанщараб къоялъ гурони, жиндица бух1араб маг1у т1еч1илан. Гьеб къоялъ бихханила жиндир мугъ ч1вазе бук1араб къед.**

**Гьединлъидал, лъимал, гьабе улбузул адаб, ц1уне нужерго улбул. Нилъго улбулги рахъун, нилъерго лъимаде бук1унеб рокьи бихьидал  гурони, эбелалъул рокьул къимат лъаларо.**

**Дир хириял лъимал, кват1изег1ан ч1еч1ого абе эбелалда дие мун дунялалда бугебщинаб  жоялдаса йокьулин ва х1урмат гьабизе х1адур ругин.**

**Ц1уне улбул!!!!!!!!!!**

**Гьанже биччала эбелалъул х1акъалъулъ халкъияв Дагъистаналъул артист Хирамух1аммадов Х1ажи Хирамух1аммадовас рик1унеб кеч1 .**

**11.Дарс щула гьаби**

**-Лъимал, жакъа лъил х1акъалъулъ бицараб ва кинаб кеч1 ц1алараб?**

**-Аслияб тема ва идея щиб кколеб коч1ол?- лъималазе г1оло г1умру гьабулей эбел к1одо гьайи.**

**-Лъие нилъ г1умруялъ налъулал ругел?-эбелалъе**

**-Бук1ине кколеб даражаялда эбелалъул адаб – хъатир гьабизе раг1и кьолищ нужеца?**

1. **Дарсил х1асил гьаби, къиматал лъей.**

 13.Рокъобе х1алт1и . Машидат Гъайирбековалъул «Эбелалъул рак1»

**Гьаб дарсги дие лъуг1изабизе бокьун буго эбелалъул х1акъалъулъ цо дагьал дирго раг1абаздалъун .  Амма эбелалъул        х1алимлъиялъулги,  х1еренлъиялъулги, бицине   роцен бук1унаро.**

**Х1еренго абула эбелин абун**

**Аллагьасул х1икмат**

**Дир эбел Равзат.**

**Дур квераз гьабураб ,т1аг1амаб квеналъ.**

**Бижана чорхолъе тамахаб дир рак1.**

**Щиб дица гьабилеб мун разилъизе,**

**Нижер рек1елъ бугеб рокьи бихьизе.**

**Дур х1ат1икье бугеб алжан дуй кьела .**

**Г1умруялъ рохизе ниж гьариялъухъ**

**Камилаб раг1иялъ асарги гьабун.**

**Т1аса лъугьа эбел, аск1ор гьеч1елъухъ,**

**Сардал рогьинег1ан макьу теч1елъухъ.**

**Т1аса лъугьа эбел, маг1ил гаразухъ**

**Ниж сабалъун дуца т1езе ккеялъухъ.**

**Т1аса лъугьа эбел ,щвеч1еб хьиялъухъ.**

**Дуда аск1ор гьанже гьеч1ел нижехъа.**

**Г1емерал санал ран рохизаризе.**

**Гьезул рек1ел бух1и бич1ч1ун хадуса .**

**Дунгоги эбеллъун яхъараб мехалъ**

**Лъана кин угьулеб эбелалъул рак1.**

**Лъимадухъ урхъиги ,гьеб хиралъиги.**

**Лъимадуе г1оло г1умру гьабиги .**

**Аллагь .Аллагьилан квералги рорхун**

**Гьарула нужее чорхое сахлъи.**

**Баркала хирияй ниж киназулго!!!**

**Рак1-рак1алъ абула даим нижеца.**

**Дир нужеда гьанже цо гьари буго**

**Эбел-инсул к1вараб адаб гьабеян**

**Баркала хириял !**

**Къо-мех лъик1.**